paragraph_text: Millerovo raskrižje (eng. Miller's Crossing) je film braće Coen iz 1990. s Gabrielom Byrneom, Albertom Finneyjem, Marciom Gay Harden i Johnom Turturrom. Priča govori o borbi za premoć između dviju neprijateljskih bandi i tome kako protagonist igra za obje strane. Časopis Time 2005. je izabrao Millerovo raskrižje kao jedan od 100 najvećih filmova ikad snimljenih od osnutka godišnjaka. Kritičar Timea Richard Corliss nazvao ga je "noir s čudesnom lakoćom, film se čini kao da lebdi na povjetarcu kao frizbi ili fedora koja leti kroz šumu".